'আমি সত্যিই সমস্ত অনর্থের মূল—আমি চলে গেলে তুমি তাকে অর্থপূর্ণ করো—তোমার নিজস্ব শব্দে আর নিঃশব্দে।' একটু থেমে আবার বললেন—এই নতুন দিনের আলোয় আবার আমায় উড়ে গিয়ে বসতে হবে অন্য কারো কাঁধে— আমি যে অদৃষ্টের সর্বনাম—সারা পৃথিবীটাই তো আমার খাঁচা'—দেখলাম এই কথা বলতে বলতে কি আশ্চর্যজনকভাবে রঙিন হয়ে উঠছেন ওই ধর্মমতি শুক! আর তারপরেই সেই সমস্ত রঙ যে মিলেমিশে একাকার হয়ে এক ঘন তরল কালো ঢেউ হয়ে আছড়ে পড়ল আমার চোখে—আর আমি—আর আমি ক্রমশ তলিয়ে যেতে লাগলাম সেই গভীর কালোয় কিংবা অন্ধকারে—